Ruĝflugila grundokukolo

Ruĝflugila grundokukolo (Neomorphus rufipennis) estas specio de kukolo en la tribo Neomorphini de subfamilio Krotofagenoj. Ĝi troviĝas eble en Kolombio, kaj certe en Venezuelo, Gujano, Brazilo kaj Ekvadoro.HBW and BirdLife International (2021) Handbook of the Birds of the World and BirdLife International digital checklist of the birds of the world. Version 6. Available at: http://datazone.birdlife.org/userfiles/file/Species/Taxonomy/HBW-BirdLife_Checklist_v6_Dec21.zip retrieved August 7, 2022Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, and K. J. Zimmer. Version 24 July 2022. Species Lists of Birds for South American Countries and Territories. https://www.museum.lsu.edu/~Remsen/SACCCountryLists.htm retrieved July 24, 2022

Taksonomio kaj sistematiko
La ruĝflugila grundokukolo estas monotipa. Tamen, kelkfoje la populacio en la okcidenta parto de ĝia teritorio estis traktata kiel aparta specio kaj ankaŭ kiel subspecio de la ruĝflugila.Hughes, J. M. (2020). Rufous-winged Ground-Cuckoo (Neomorphus rufipennis), versio 1.0. En Birds of the World (T. S. Schulenberg, Editor). Cornell Lab of Ornithology, Ithaca, NY, USA.  Alirita la 24an de Septembro, 2022

Aspekto
La ruĝflugila grundokukolo estas 48 ĝis 56 cm longa, el kiu ĉirkaŭ duono estas ĝia vosto. Maskloj pezas ĉirkaŭ 435 g kaj inoj ĉirkaŭ 325 g. Plenkreskuloj havas pezan kurban bekon, kiu estas nigra kun verdeca ĝis verdeca blanka pinto sur la supra makzelo. Ambaŭ seksoj estas similaj. Ili havas profunde purpurbluajn kapon, kreston, kolon kaj supran dorson kaj olivecajn malsuprajn dorsajn kaj suprajn vostajn kovrilojn. Iliaj internaj vostoplumoj estas metalecviolaj kaj la eksteraj nigraj kun verda brilo. La unuarangaj plumoj de iliaj flugiloj estas bluecnigraj kaj la duarangaj malhelbrun-ruĝaj. Ili havas nudan ruĝan ĝis ruĝec-violan haŭton ĉirkaŭ kaj malantaŭ la okulo. Ilia gorĝo estas cindreca ĝis malhelgriza kun nigraj randoj sur la malsupraj plumoj, kiuj donas skvamecan aspekton. Ilia supra brusto estas nigra, la malsupra brusto kaj ventro obtuze cindrecbrunaj ĝis ardezgrizaj, kaj la subvostaj kovriloj ardezgrizaj. Junuloj havas plejparte brunecajn ardezkolorajn suprajn partojn kun nigra malsupra dorso kaj pugo kaj ardezkoloraj subaj partoj.

Distribuado kaj habitato
La ruĝflugila grundokukolo troviĝas ĉefe en la orientaj venezuelaj ŝtatoj Bolívar kaj Amazonio, okcidenta Gujano, kaj fora nordokcidenta Brazilo. Observo en Kolombio igas la Sudamerikan Klasifikadan Komitaton de la Usona Ornitologia Societo trakti ĝin kiel hipotezan en tiu lando. Tiu komitato ne taksis alian observadon el Surinamo. La specio loĝas en maturaj neĝenataj ĉiamverdaj arbaroj kaj altmontaraj arbaroj de terra firme. Laŭ alteco ĝi varias en la antaŭmonta zono inter 100 kaj 1 100 m.

Kutimaro
Movoj
La Ruĝflugila grundokukolo estas tutjara loĝanto tra sia tuta teritorio.

La ruĝflugila grundokukolo estas preskaŭ ekskluzive surgrundema, kvankam ĝi povas flugi malalte al la tero aŭ en arbon por eskapi predanton aŭ salti al malaltaj branĉoj. Ĝi plejparte marŝas aŭ kuras sur la arbara grundo kaj faras saltojn por kapti predon.

Manĝado
La dieto de la ruĝflugila grundokukolo estas plejparte insektoj. Ĝi ankaŭ inkluzivas signifajn kvantojn de aliaj artikuloj; malgrandaj vertebruloj kiel lacertoj, amfibioj kaj malgrandaj birdoj; kaj kelkfoje fruktoj. Ĝi ofte sekvas armeformikajn svarmojn kaj pekariojn por kapti predon fuĝantan de ili, kaj simiajn grupojn por nutri sin per falintaj fruktoj.

Reproduktado
La reprodukta fenologio de la Ruĝflugila grundokukolo estas preskaŭ nekonata kaj ĝia nesto ne estis priskribita. Ĝia nesta sezono ŝajne povus daŭri de marto ĝis septembro.

Status
La IUCN taksis la ruĝflugilan grundokukolon kiel Malplej Zorgigan. Ĝi havas grandan teritorion, sed ĝia populacio estas nekonata kaj supozeble malpliiĝas. Neniuj tujaj minacoj estis identigitaj. BirdLife International (2016). "Rufous-winged Ground-Cuckoo, Neomorphus rufipennis". IUCN Red List of Threatened Species. 2016 e.T22684478A93031905. doi:10.2305/IUCN.UK.2016-3.RLTS.T22684478A93031905.en. Alirita la 24an de Septembro 2022.  Tamen, ĝi "estas priskribita kiel specio de alta sentemo kun dependeco de primara tropika arbaro", do senarbarigo aŭ fragmentiĝo povus negative efiki ĝin.

 Referencoj 

 The Illustrated Encyclopedia of BIRDS eldonita de Dr. Christopher M. Perrins ISBN 0-13-083635-4
 Grzimek's Animal Life Encyclopedia eldonita de Michael Hutchins ISBN 0-7876-5785-9
 Handbook of Birds of the World eldonita de Josep del Hoyo et al. ISBN 84-87334-22-9

Eksteraj ligiloj

Kategorio:Kukoloformaj
Kategorio:Kukoledoj
Kategorio:Nearktisa faŭno
Kategorio:Birdoj de Sudameriko